Յուրի Անդրոպով

Յուրի Վլադիմիրովիչ Անդրոպով  (, ), խորհրդային քաղաքական գործիչ, ԽՍՀՄ ղեկավարը 1982-1984 թվականներին (ԽՄԿԿ կենտկոմի գլխավոր քարտուղար)։

Եղել է խորհրդային պետական և կուսակցական գործիչ, ԽՄԿԿ անդամ 1939 թվականից։ 1937–1951 թվականներին կոմերիտական և կուսակցական ղեկավար աշխատանք է վարել Յարոսլավլում և Կարելիայում։ 1951 թվականից աշխատել է ԽՄԿԿ Կենտկոմի ապարատում։

1953-1957 թվականներին ԽՍՀՄ-ի դեսպանն էր Հունգարիայում, 1957 թվականից՝ ԽՄԿԿ Կենտկոմի բաժնի վարիչ, 1961 թվականից՝ ԽՄԿԿ Կենտկոմի անդամ։ 1962–1967 թվականին եղել է ԽՄԿԿ Կենտկոմի քարտուղար։ 1973 թվականից՝ ԽՄԿԿ Կենտկոմի քաղբյուրոյի անդամ (թեկնածու 1967 թվականից)։ 1967 թվականից՝ ԽՍՀՄ Մինիստրների խորհրդին կից Պետական անվտանգության կոմիտեի նախագահ։ Եղել է ԽՍՀՄ 3-րդ, 4-րդ և 8-րդ գումարումների Գերագույն խորհրդի դեպուտատ։

Մահացել է 1984 թվականի փետրվարի 9-ին, Մոսկվայում։

Ծանոթագրություններ 

Կուսակցական գործիչներ
Time-ի վարկածով «Տարվա մարդ» ճանաչվածներ
ԽՍՀՄ ՊԱԿ սպաներ
Խորհրդային պետական գործիչներ
Խորհրդային կուսակցական գործիչներ
ԽՍՀՄ ԳԽ 10-րդ գումարման պատգամավորներ